Жетісуға келетін туристер саны 2 миллионға жетеді
"Жетісуға келетін туристер саны 2 миллионға жетеді" | "https://abai.kz/post/66562"
TITLE: Жетісуға келетін туристер саны 2 миллионға жетеді
URL: https://abai.kz/post/66562
META: "Жетісуға келетін туристер саны 2 миллионға жетеді" | "https://abai.kz/post/66562"
DATE: 21.02.2018
AUTHOR(s): Abai.kz
TOTAL WORDS: 127
TEXT: Өткен жылы Алматы облысына келген туристер саны 1,5 млн. адам болса, соның ішінде 750 мыңнан астам адам Алакөлдің үлесінде. Демалысына Жетісуды қолайлы көретіндердің саны биыл 2 миллионға жетеді деп межеленіп отыр. Бұл туралы облыс әкімі Амандық Баталов тұрғындармен болған есепті кездесуінде айтты, - деп хабарлайды Алматы облысы әкімінің баспасөз қызметі. Туризмде іргелі мақсаттарға қол жеткізу үшін биылғы жылы екі ірі жоба қолға алынған. Олар - Алакөл көлі жағалауында инвестиция көлемі 10 млрд. теңге болатын «Феникс» ЖШС-ның демалыс аймағы, сонымен қатар Еңбекшіқазақ ауданында жобалық қуатына сай күніне 5 мың адамды қабылай алатын «Есік» тау шаңғы курорты, жобаның құны 64 млрд.теңге. Айта кетсек, Алакөл көлі жағалауының инфрақұрылымын дамытуға жергілікті бюджеттен 4 млрд. теңгеге жуық қаржы бөлінген. Теміржол қатынасы ұйымдастырылып, Үшарал қаласында әуежай салынды, темір жол вокзалының құрылысы басталды. Abai.kz
